भीषण तूफान में बदला; पोरबंदर, गिर-सोमनाथ और वलसाड में NDRF तैनात​​​​​​​
CKerala Monsoon  Cyclone Biparjoy Update: Latest News and Information अरब सागर से गुजर रहे बिपरजॉय तूफान भीषण चक्रवात में बदल गया है। मौसम विभाग के सुबह 5:30 बजे के अपडेट के मुताबिक, यह तूफान गुजरात के पोरबंदर 480 किमी, द्वारका से 530 किमी और कच्छ के नालिया के से 610 किमी दूर है।
अरब सागर से गुजर रहे बिपरजॉय तूफान भीषण चक्रवात में बदल गया है। मौसम विभाग के सुबह 8:30 बजे के अपडेट के मुताबिक, यह तूफान गुजरात के पोरबंदर 460 किमी, द्वारका से 510 किमी और कच्छ के नालिया के से 600 किमी दूर है। ये बीते 8 घंटे में 8 KMPH की रफ्तार से आगे बढ़ा है।
इसके 15 जून तक गुजरात के मांडवी और पाकिस्तान के कराची के बीच तट पर पहुंचने का अनुमान है। इस दौरान 125-135KMPH की रफ्तार से हवाएं चलेंगी, जो 150 KMPH की रफ्तार तक भी जा सकती हैं। किसी तरह के खतरे से निपटने के लिए पोरबंदर, गिर-सोमनाथ और वलसाड में NDRF की तैनाती की गई है। वहीं, कराची पोर्ट ने रेड अलर्ट जारी किया है।
अगले पांच दिन गुजरात में आंधी-तूफान और बारिश
तूफान के चलते गुजरात में अगले पांच दिन तक आंधी चलेगी। सबसे ज्यादा असर सौराष्ट्र-कच्छ इलाके में होगा। इस दौरान यहां 30-40 KMPH की रफ्तार से हवाएं चलेंगीं, जो 50 KMPH की रफ्तार भी छू सकती हैं, खासतौर से 13 से 15 जून तक।
48 घंटे में गोवा, महाराष्ट्र तक पहुंचेगा मानसून 
मानसून शनिवार को केरल के बचे हुए हिस्सों से आगे तटीय कर्नाटक में छा गया है। केरल में मानसून ने 7 दिन की देरी से दस्तक दी थी। 10 जून तक इस सीजन में देश में औसतन 35.5 मिमी बारिश होती है। मौमस विभाग का अनुमान है कि अगले 48 घंटे के अंदर मानसून पूरे गोवा, महाराष्ट्र के कुछ हिस्से खासकर तटीय महाराष्ट्र में आगे बढ़ने के आसार हैं।
केरल के तिरुवनंतपुरम, कोल्लम, पत्थनमथिट्‌टा, अलापुझा, कोट्‌टायम, इदुक्की, कोझिकोड और कन्नूर में यलो अलर्ट जारी किया गया है। वहीं, बिहार, झारखंड, पश्चिम बंगाल, ओडिशा, पूर्वी उत्तर प्रदेश, तटीय आंध्र व तेलंगाना में 2 से 3 दिन तक लू के हालात रहेंगे। तीन से चार दिन में आंध्र, तेलंगाना, ओडिशा, छत्तीसगढ़ में मानसून के दस्तक देने की संभावना नहीं है।
अब राज्यों का मौसम का हाल जान लीजिए...
यूपी में हीटवेव... 23 जिलों में बारिश की संभावना, 9 KM/h की रफ्तार से बढ़ रहा मानसून
यूपी में भीषण गर्मी ने लोगों को बेहाल कर दिया है। चिलचिलाती धूप और हीटवेव का असर रविवार को भी रहेगा। पूर्व और पश्चिम के कुछ जिलों को छोड़ दें तो ज्यादातर का पारा करीब 42°C के करीब बना हुआ है। उधर, मौसम विभाग ने 23 जिलों में आज हल्की बारिश की संभावना जताई है।
पूर्वी जिलों में बादलों की आवाजाही के साथ धूल भरी आंधी चल सकती है। हालांकि, इससे तपिश से राहत की उम्मीद नहीं है। मौसम विभाग के मुताबिक, 20 जून के बाद से प्री-मानसून बारिश होगी। अभी मानसून यूपी की तरफ 9 किमी. प्रति घंटे की रफ्तार से बढ़ रहा है। अगले 24 घंटों में मानसून उत्तर-पूर्व भारत को कवर कर सकता है। पूरी खबर यहां पढ़ें...
MP में चक्रवात बिपरजॉय ने बढ़ाई गर्मी:वातावरण से समेटी नमी, जून की रातें भी गर्म हुई
मध्यप्रदेश नौतपा में उतना नहीं पता, जितना अब तप रहा है। अरब सागर में उठे तूफान 'बिपरजॉय' ने हवा से नमी समेट ली है। इस कारण प्रदेश में सूरज के तेवर तेज हो गए हैं। इसके असर से दिन तो गर्म हैं ही, रातें भी तपने लगी हैं। आधे से ज्यादा मध्यप्रदेश में शनिवार रात न्यूनतम पारा 25 डिग्री के पार पहुंच गया। सीधी और टीकमगढ़ में तो यह 30 डिग्री से ज्यादा रहा। पचमढ़ी में भी रात का तापमान 25.4 डिग्री रहा। पूरी खबर यहां पढ़ें...
पंजाब में रात को हुई बारिश से गिरा तापमान, 5 दिन बारिश के आसार
पंजाब में बीती रात कई जिलों में तेज हवाओं के साथ बारिश हुई। रात के समय हुई बारिश से राज्य का बीते दिन के मुकाबले औसतन न्यूनतम तापमान 2.9 डिग्री तक नीचे आ गया है। वहीं, यह तापमान सामान्य से 2.2 डिग्री कम आंका जा रहा है। सोमवार से पूरे पंजाब में फिर से बारिश के आसार बन रहे हैं। अगले 5 दिन पंजाब में येलो अलर्ट जारी किया गया है। पूरी खबर यहां पढ़ें...